

**П Р О Г Р А М А З А Р А Б О Т А**

**Н А Ј А В Н А Т А Л О К Л Н А Б И Б Л И О Т Е К А**

**„И Л И Н Д Е Н“- Д Е Л Ч Е В О**

**З А 2023 Г О Д И Н А**

Делчево, Јануари2023 г.

**Вовед**

ЈЛБ„Илинден“-Делчево во текот на 2023 година ќе продолжи ефикасно да ја извршува својата основна дејност.Ќе врши квалитетна набавка на стручна литература од сите области, лектирни изданија за учениците,белетристика, енциклопедии, атласи, речници, зборници, карти, списанија и друга литература , се со цел да се задоволат потребите на сите наши читатели од целата општина без разлика на нивната возраст.

Библиотеката ќе направи напори да побликува и свои изданија, збогатувајки го на тој начин роднокрајното одделение, но создавајки и книжевно наследство за генерациите во иднина.

Покрај извршувањето на оваа основна дејност, која што е во согласност со Законот за библиотеки, библиотеката во рамки на годишната програма ќе реализира и други активности кои што ја анимираат читателската публика, го стимулираат творечкиот потенцијал во општината, со цел создавање на нова продукција во сферата на културата.

И во 2023 година планирани се активности кои ќе ги приближат младите генерации кон книжевноста, со цел уште од мали да ја засакаат и посетуваат библиотеката.

Заложбите на библиотеката се да биде центар на информацијата, средиште на книжевноста и науката, и токму затоа и оваа година ќе организираме промоции, предавања, трибини, средби, настани, конкурси и изложби, натпревари и сл.Ќе се потрудиме, зависно од финансиите да организираме и средби на нашите читатели со познати наши автори кои своето творечко искуство ќе го пренесат на нашите читатели.

И понатаму ќе учествуваме како институција во одбележување на сите настани, јубулеи и годишните од настани или ликови кои ги организира општината.Како и одбележување на годишнини на маркантни имиња или настани од домашната или светската книжевност и литература.

Библиотеката тековно ќе продолжи со своите активности за набавка, чување и издавање на книжниот фонд и заштита на културното наследство

**Тековно функционирање на библиотеката**

ЈЛБ„Илинден“-Делчево се наоѓаат на ул.„Светозар Марковиќ“ бб, во Спомен Домот „АСНОМ“. Библиотеката располага со 4 простории со вкупно 95 метри квадратни и ходник кој го користи и библиотеката и НУЦК„Н.Ј.Вапцаров“.Една просторија е за административна служба,читална,примоиздајно одделение и одделение за монографска публикација.Во библиотеката моментално работат 6 вработени од кои 3 во бибклиотеката во М.Каменица које е клон на библиотеката во Делчево.

Библиотеката постои уште од далечната 1927 г.под името „Светлина“.После војната во 1954 г.библиотеката е во склоп на Домот на културата.ОД 1963 година библиотеката се оддвојува од киното и функционира како Матична библиотека.Од 2005 г. се трансформира во Јавна локална библиотека „Илинден“,а како основач е Општина Делчево.

Боблиотеката според последниот попис на книжниот фонд, направен во 2021 година располага со 59 160 примероци и тоа во библиотеката во Делчево има 44 463 примероци, во клонот во Каменица има 11 660, а во клонот во Разловци има 3037 примероци.

Нашата библиотека е во системот COBISS,електронско обработување и евиденција на книги,и приближно 8000 книги ни се внесени во системот а континуирано се внесуваа и другите , нови книги.

Сите лектирни изданија континуирано се обновуваат и се набавуваат новите наслови кои се бараат во училиштата, а библиотеката ги нема. Располагагаме и со голем број на стручна литература од сите области особено од областа на медицината.Најмалку стручна литература имавме од областа на економијата но нашите студенти без разлика што студираат можат да ги користат книгите од нашата библиотеката.Имаме голем број на наши членови студенти кои користејки ја нашата стручна литература заштедуваат и време и пари.

Библиотеката постојано набавува се што е актуелно и нови.Ги имаме сите најнови и последни издадени наслови и продолжуваме и понатаму да набавуваме се што е ново и се, во интерес и на барање на нашите читатели.

Сите книги ги издаваме електронски и оваа апликација дава многу можности да се види кои книги ги имаме кои се во библиотеката а кои изнајмени како и алатка за резервација на книга што е многу користена од нашите членови.

И годинава планирани се некои помали инвестициски зафати.Финансиската конструкција со оглед на скромниот буџет со кој располага библиотеката ќе треба да се заокружи дел со буџетски средства што ги добиваме од Министерството за култура, дел од сопствени средства но и со помош на донации.Се надеваме на донации затоа што ЈЛБ„Илинден“ е единствена културна устанива која располага со голема книжевна поставка која што брои над .......................книжни единици кои се постојано на располагање на над........читатели (активни и пасивни според евиденцијата на библиотеката).

Годинашната програма за работа на библиотеката поаѓа од финансиска рамка,дефинирана во финансовиот план за 2023 година според кој библиотеката ќе може да располага со 6 000 211 денари од кои 5 000 540 денари се за пкати и придонеси а остатокот е за материјални трошоци.

Од финансискиот план може да се види дека со прескромниот буџет, библиотеката и не може да направи некои големи промени.Сепак ќе се превземат некои зафати, кои ќе доведат до позитивни промени и подобрување на квалитетот на работата и условите во кои се работи.Овие промени секако ќе имаат свој ефект и кај читателската публика.

Со натамошно домаќинско работење и менаџирање со ресурсите, ќе се продолжи со континуирано набавување на книги, освежуање на книжниот фонд со нова литература,согласно потребите на читателите.

**Инвестициска агенда на библиотеката**

Набавка на нова литератута (обновување и збогатување на книжниот фонд)

Библиотеката во Делчево е место на културата, книжевноста,културното пишано богатство и наследство и мора да работи на збогатување на книжниот фонд.Според тоа набавката на нова литератута(книги, списанија, речници, енциклопедии, зборници, речниции др.) е обврска согласно со законските регулативи, но, и императивна задача за раководниот и стручниот кадар.

Приоритет во набавката и годинава ќе има училишната литература, што значи лектирните изданија, согласно со наставните програми во училиштата.Ќе го зголемиме и бројот на сликовници,биенки,детски списанија и забавна и едукативна литераура за деца.

Библиотеката и понатаму ќе биде отворена за посета на деца и ученици од сите возрасти, а во рамки на воспоставената соработка со основните и средното училиште во градот и детската градинка.Ќе продолжиме со промоција на работата на библиотеката и се во функција на запознавање и приближување на книгата до младите генерации.

Библиотеката и во 2023 година ќе продолжи да набавува се што е од најновата продукција на македонските издавачки куќи, кои што ќе бидат ставени на располагање на возрасната читателска публика.Ќе се набави белетристика, стручна литература, периодика како и странска литература.

Библиотеката располага со голем фонд на странска литератута која што е меѓу најбараната од нашите читатели.Ќе се зголеми бројот на монографски и сериски публикации.Ќе се купуваат нови книги но повторно очекуваме и нови книги од донации од автори, поединци, културни центри, невладини огранизации, општесвено одговорни фирми и сл.

Ќе се набавуваат нови наслови на белетристика.Ќе се купуваат речници, лексикони,стручна литература на наш или странски јазик.

Мора да се спомене дека книжниот фонд ќе се збогатува и со купување на книги од наши роднокрајни автори кои пишуваат за Делчево и делчевско.Според тоа грижливо се следат сите информации кои се поврзани со градот и регионот.Напорите на библиотеката се секое издание кое на било кој начин е поврзано со Делчево и делчевско да го краси роднокрајното одделение со задолжителен примерок.Вредно е да се спомене дека роднокрајното одделение на библиотеката има поголен број на дела од нашпи роднокрајни автори, скоро од сите наши роднојрајни автори.

Целта на роднокрајното одделение е впрочем да биде хроничар на пишаниот збор, литературно творештво, публикувано или оставено во манускрипт, сеедно.затоа библиотеката и годинава ќе продолжи со купување на дела од роднокрајни автори а секако голем придонес за оваа трајна книжна поставка ќе имаат евентуално нови ракописи на роднокрајни и автори кои што во своите дела го обработуваат градот и околината.

Освен со нови публикации, роднојрајното одделение ќе се збогатува и со магистратури и докторати, документи, носачи на аудио и видео записи, музички записи и ситен печаткако и други изданија кои во својот фокус го имаат нашиот роден крај.

И годинава пораката на библиотеката преку роднокрајното одделение е да оставиме вредно книжно и културно наследство, кое што ќе биде сведок на континуитетот и квалитетот на животот на нашите простори.Со оваа и практично како библиотека го даваме својот придонес во македонската книжевност и култура.

Роднокрајното одделение кое брои 865 книги, професионално но и морално, секоја генерација библиотекари , треба грижливо да ја чува,негува и штити.Да го збогатува и предаде на следните генерации роднокрајото творештво.

Библиотеката и годинава ќе продолжи со набавка на периодика, во смисла на набавка на дневен печат.Ќе се евидентираат сите нови изданија на дневните весници „Нова Македонија“, „Слободен печат“ и „Вечер“а доколку имаме вишок на сопствени парични средста ќе набавуваме и месечни списанија кои третираат различни области.

Од НУУБ„Св.Климент Охридски“-Скопје, библиотреката ќе добие нови броеви на стручни списанија, месечни, квартални и годишни публикации од разни области.

ЈЛБ„Илинден“-Делчево ќе се заложи за збогатување на книжниот фонд со донации и поддршка од граѓанскиот и бизнис секторот.Диколку постои расположеие во рамки на политиките на општествена одговорност, да се даде можност на библиотеката, да се оддвојат средства за набавка на нова литература но и гостување на домашни и странски автори.

Поаѓајќи од минатогодишните искуства и соработката со нашите сограѓани, и годинава очекуваме збогатување на книжниот фонд со избрани дела од нивните приватни домашни библиотеки.Овие донации од љубителите и почитувачите на литературата и убавиот пишан збор даваат придонес и зголемена вредност на вкупниот книжен фонд на библиотеката.

**Книжен фонд во клонот на ЈЛБ„Илинден“ во Каменица„К.П.Мисирков и**

**клонот во село Разловци**

Во клонот во Македонска Каменица со последниот попис од 2021 ггодина има вкупно 11 660 книги.Од тогаш до денес клонот имаше две донации на книги од правни лица во Каменица и една од рудникот „Саса“, со што бројката на книги сега е поголема

Во клонот во Разловци со послениот попис на книжниот фонд има вкупно 3 037 книги.Последната набавка таму беше на сликовници за децата од Разловци.

Зависно од финансиските средства, ќе се збогати фондот на книги во Каменица. Таму очекуваме нова добација од книги од рудникот „Саса“, за што веќе и имаме усмен договор со менаџерскиот тин на „Саса“.Акцентот ќе биде ставен на лектирни издаснија и белетристика.Континуирани ќе продолжи и зголеменуот број на стручна литератута која ЈЛБ„Илинден“ ја добива од НУУБ – Скопје, поголем ден ќе остане во Делчево , но дел од стручната литература ќе биде однесена во Каменица.

Клонот во Разловци е моментално затворен, чекаме согласност од Министерството за Култура за ново работно место.Со оглед на тоа што клонот таму е слабо посетен , доколку клонот повторно биде отворен , акцент ќе ставиме на сорабитка со подралното учикиште тамо, организирање на литературни читања, наградни конкурси, посета на учениците во библиотеката на роднокрајни автори и сл.

**Набавка на инвентар и оорема за работа**

Во изминатите години библиотреката вложи прилично многу средства за нови рафтови и ветрини за сместување на книгите, затиа пто секојдневно се зголемуваше бројот на книги, недостасуваше простор а сакавме и изгледот на библиотеката да биде и убав и функционален и модерен. 2022 година библиотеката потроши 71 000 за уредување на детско катче, 2 витрини за книги на влезот во читалната.

Мерките за штедење кои ни се воведоа, ни покажаа дека бибкиотеката има потреба и мора да изврши промена на клима уредите затоа што се стари и не доволно функционални па се планирани нававка на една клима, а купени се две клими во 2022 за 50 000 денари.

Исто така предвидени се и парични средства од 10 000 денари за набавка на нов канцелариски стол,и на друг ситен инвентар потребен за функционирање на библиотеката.

Во 2023 година, доколку сме во можност ќе го реновираме примоиздајното одделение, ќе поставиме пулкт, на кој читателите ќе оставаат и ќе земаат книга, без да влегуваат во примоиздајното одделение, нешто што го имаат поголем број на библиотеки во државата.

Енергетска ефикасност, одржување на беспрекорна хигиена, молерисување(активност која не е спроведена неколку години) реконструкција на плафонот во читалната, како и инвентар за опремување на една канцеларија.Сите тие активности имаат пред се здравствен префикс,потоа енергетски, па функционален и на крај естетски аспект.Неопходно е библиотеката да ги реализира овие набавки за што се планирани 46 000 денари.

Доклолку се реализираат нашите надежи, дека ќе најдеме поддршка во политиките на општествена одговорност на бизнис секторот во општината, се надеваме дека годинава ќе успееме да ги уредиме таванските простории на библиотеката.Во тие простории нема ниту вентилација, нити прозорци а со тоа ни доволно светлина, а имаме стари изданија на книги и дел стручна литература како и архива на весници, кои читателите би можеле да поскаат да ги разгледаат или изнајмат.

**Издавачка дејност**

ЈЛБ„Илинден“-Делчево, после подолго врме, минатата година ја издаде книгата „Паметници за Царево село“.Интересот за книгата беше голем, особено затоа што се работи на нашиот крај.Токлу затоа планираме оваа година да подготвине друга книга за издавање, станува збор за наулен труд на наш сограѓанин со наслов„Симболиката на птиците и нивно именување во Делчево“, книга која во поголем дел ќе биде отпечатена на делчевски дијалект.Ќе се потрудиме годинава да подготвиме уште една книга за издавање кја че ги собере на едно место сите песни со кои учениците учествувале на сите конкурси кои ги распипшала библиотеката на различни теми и по повод разни настани.

**Манифестации**

Библиотеката како правен субјект, со кадровски потенцијал (во Делчево без Каменица, со 6 вработени административна служба, даватели на услуги и помошно-техничка служба), обавувахки ги своите секојдневни активности, че ја извршува улогата и обврските на културен, книжевен и информативен сервис на читателската пубилка на граѓаните на општина Делчево.

Поаѓајки од тие заложби, библиотеката ќе стави акцент и врз анимација на младата популација.Во соработка со наставниот кадар во детската градинка и основните и средното училиште во градот, ќе продолжат традиционалните посети и организирање средби и настани за нивно што поголемо запознавање со вредностите на македонската култура, јазик и книжевност.Целта е особено кај основците да се развие потребата од читање книги и посета на библиотеката, како установа каде што тие ќе можат да ги користат сите бенифити од пишаната литератута, плодовите од делата на илјадници реномирани автори.

Во рамки на соработката со училиштата ќе бидат организирани натпревари и конкурси: за најдобри библиотекари, најдобра творба на литературен конкурс, најдобар цртеж на ликовен конкурс и сл.

Библиотеката ќе продолжи да посветува внимание и на нашите повозрасни читатели.Ќе ги вклучуваме и понатаму во изборот на читател на годината, читател на летото, ќе ги наградуваме и посветуваме внимание на денот на жената, интернационалниот ден на мажите, во трибини и настани на разни теми и сл.

Во рамки на редовната програма ќе бидат одржани и многу други промоции на книги, конкурси, изложби, натпревати, трибини, културни средби,предавања и сл.

Се планира одбележување на разни настани:

- Одбележување на годишнината од раѓањето на великанот Гоце Делчев

- Одбележување на 21 февруари, светски ден на мајчиниот јазик

- Одбележување на 8 ми нарт – денот на жената

- 21 март го одбележуваме светскиот ден на поезијата.

- 22 март го прославуваме доаѓањето на пролетта

- Одбележување на денот на шегата 1 април и 2 април светски ден на литературата за деца

- Одбележување на 8 априк, денот на Ромите

- Организирање и спроведување на натрпеварот „Млади библиотекари“

- Одбележување на 23 април, денот на книгата

- 5 мај го одбележуваме денот на македонската азбука и јазик

- Подароци средба со најдобрите матуранти од СОУ и со првенците на генерација од основните училишта.

- 24 мај го одбележуваме денот на сесловенските браќа Кирил и Методиј

- Одбележување на 1 јуни,меѓународниот ден на детето

- 10 јуни, одбележување на денот на културата

- Од 4 до 9.10.одбележување на детската недела

Тука влегува и традиционалниот избор на читател на годината, читател на летото, избор на топ 5 мажи најчитатели, избор на најмал читател и сл.

**Чување и заштита на книжниот фонд**

Книжниот фонд на библиотеката се чува во скоро сите простории освен во канцеларијата за административна служба.Поголем дел се чува во читалната но има дел од книгите кои се чуваат во таванските простории.

Библиотекарите кои што издаваат книги покрај другите, имаат и обврска да го пријават секое оштетување или недостиг на литература, со цел да се изврши заштита на книжниот материјал.Доколку книгата е помалку оштетена ја лепиме, ако недостасуваат страници копираме од друг ист примерок, или доколку се целосно оштетени ги отпишуваме,амортизираме.

**Уписна политика на библиотеката**

Анимирање на досегашните читатели, како и привлекување на нови корисници на услугите на установата се приоритетни цели за 2023 година.

До квалитетна услуга и атрактивна понуда на читателите, се доаѓа преку перманентна кадровска ангажираност, мобилност како и постојано вложување во зголемување на стручноста и одржување на нивото на ангажираност на вработените. Зависно од финансиите сите вработени кои не ги поминале курсевите што ги организира НУУБ „Св.Климент Охридски„-Скопје, оваа година ќе мора да ги поминат .

За да го остварат својот приоритет и понатаму да го држи приматот на културен центар во општината, која што ја анимира целата читателска јавност, установата спроведува утврдена уписна политика

Во тие рамки се планираат:

* Без разлика на недостатокот на финансии висината на чланарината да остане иста во текот на цека 2023година, 200 денари поединечна и 300 денари семејна чланарина.
* Бесплатни броеви за лицата со посебни потреби.
* Бесплатни броеви за самохрани родители
* Бесплатни броеви за децата на кои и двата родители се невработени
* Бесплатни броеви за децата од социјално загрозени семејства.
* За студентите кои користат стручна литертура нема да важи рокот за враќање на книгите за 30 дена.
* За повозрасните читатели кои не можат да се искачат до 3 кат каде е бибкиотеката, библиотекарите ќе им носат книги во дворот на библиотеката.
* Ќе се зголемува маркетиншкиот материјал и активностите на библиотеката, кои што ќе ја зголемуваат видливоста на установата во општината.
* Маркетиншката стратегија на библиотеката ќе се реализира преку маркетинг кампања на локални, електро, пеќатени и онлајн медиуми.
* Во соработка со издавачките куќи ќе се организираат настани за промоција на нови изданија и со присуство на познати автори.
* Ќе се организираат средби со читателската публика.
* Континуирано зголемување и вложување на можностите на веб страницата на библиотеката jlbilinden.mk

**Примена на COBISS програмата и сите современи стандарди во**

**Дејноста**

И во 2023 година ќе продолжи имплементацијата на последните новини на COBISS програмата која што во библиотеката е воведена пред повеќе од 10 години.Вработените ќе следат едукации, програми, обуки и семенари организирани од НУУБ „Св.Климент Охридски“-Скопје. Целта е библиотекарите да се стекнат со неопходни знаења за каталогизација на монографски публикации, сериски публикации, библиографија, COBISS зајмување и други предности што ги овозможува оваа дигитална програма која што се применува низ целиот свет.

Освен во сферата на библиотекарството, вработените (администартивните службеници)ќе следат обуки,со цел квалитетна, ефикасна имплементација на сите законски новини, кои се императив за оваа дејностпред се во сферата на човечките ресурси.

Исто така ќе се донесуваат потребните акти,правилници, одлуки и имплементираат сите законски новини и прописи од страна на раководниот орган и Управниот одбор во библиотеката согласно со сите законски регулативи, кои што ја детерминираат библиотечната дејност.

Архивските работи ќе се водат прописно и стручно.

Ќе се превземаат активности за спроведување на обврските од областа на заштитата и безбедноста.

Вкупно потребни средства за реализирање на оваа програма 50 000 денари.

Се на се ЈЛБ„Илинден“-Делчево , во рамките на својот буџет, планира активности со цел да ги задоволи потребите на корисниците на своите услуги.Од друга страна да го збогати културното книжевно наследство во општината и да го одржи имиџот на установата- центар на културен живот во Делчево и Делчевско.

ЈЛБ„Илинден„-Делчево

Директор

Биљана Петровска